Diari Oficial de la Generalitat Valenciana


Sumari del DOGV 7941, del 21-12-2016 (2016/10812)

RESOLUCIÓ de 14 de desembre de 2016, del director general de Política Educativa, per la qual es dicten instruccions sobre el procediment i s'estableix el calendari previst en l'Ordre 25/2016, de 13 de juny, de la Conselleria d'Educació, Investigació, Cultura i Esport, per a la realització del procés de sol·licitud i d'autorització d'un pla específic d'organització de la jornada escolar en els centres sostinguts amb fons públics de segon cicle d'Educació Infantil, Educació Primària i Educació Especial de la Comunitat Valenciana per al curs 2017-18.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7941

Data del DOGV
:   21-12-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/10340


Data del document
:   14-12-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 14 de desembre de 2016, del director general de Política Educativa, per la qual es dicten instruccions sobre el procediment i s'estableix el calendari previst en l'Ordre 25/2016, de 13 de juny, de la Conselleria d'Educació, Investigació, Cultura i Esport, per a la realització del procés de sol·licitud i d'autorització d'un pla específic d'organització de la jornada escolar en els centres sostinguts amb fons públics de segon cicle d'Educació Infantil, Educació Primària i Educació Especial de la Comunitat Valenciana per al curs 2017-18. [2016/10484]  
L'Ordre 25/2016, de 13 de juny, de la Conselleria d'Educació, Investigació, Cultura i Esport, regula les condicions i el procediment de sol·licitud i d'autorització d'un pla específic d'organització de la jornada escolar en els centres sostinguts amb fons públics de segon cicle d'Educació Infantil, Educació Primària i Educació Especial de la Comunitat Valenciana.  
En l'article 9, relatiu al procediment per a l'autorització, s'estableix que la direcció o titular del centre educatiu remetrà a la direcció territorial d'Educació corresponent, la documentació relativa al pla específic d'organització de la jornada escolar esmentada a l'article 7 d'aquesta ordre, la qual haurà de ser remesa amb anterioritat al 28 de gener de cada any.  
Per tot això, en exercici de les facultats delegades segons s'estableix en la disposició final primera, de l'Ordre 25/2016, de 13 de juny, de la Conselleria d'Educació, Investigació, Cultura i Esport, resolc:  
1. Aprovar les instruccions que desenvolupen el procés de sol·licitud i d'autorització d'un pla específic d'organització de la jornada escolar en els centres sostinguts amb fons públics de segon cicle d'Educació Infantil, Educació Primària i Educació Especial de la Comunitat Valenciana per al curs 2017-18, que figuren a l'annex I.  
2. Aprovar el calendari per a la realització del procés per al curs 2017-18, que figura en l'annex II.  
3. Publicar aquesta resolució i els seus annexos en la pàgina web de la Conselleria d'Educació, Investigació, Cultura i Esport:  
http://www.ceice.gva.es/va/web/ordenacion-academica/jornada-escolar  
Aquesta publicació substituirà la notificació de conformitat amb allò que preveu la normativa vigent en matèria de procediment administratiu. També es publicarà en el Diari Oficial de la Generalitat Valenciana.  
4. Remetre aquesta resolució i els seus annexos a tots els centres sostinguts amb fons públics de segon cicle d'Educació Infantil, Educació Primària i Educació Especial de la Comunitat Valenciana a través del correu electrònic del centre que consta en la Conselleria d'Educació, Investigació, Cultura i Esport.  
5. La conselleria competent en matèria d'educació podrà constituir una o diverses comissions tècniques a fi de valorar les sol·licituds presentades.  
  
Contra aquesta resolució, que esgota la via administrativa, podrà interposar-se un recurs contenciós administratiu en el termini de dos mesos a comptar de l'endemà de ser publicada, d'acord amb el que estableixen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, un recurs de reposició davant de la Conselleria d'Educació, Investigació, Cultura i Esport en el termini d'un mes computat en els mateixos termes, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu de les administracions públiques. Tot això sense perjudici que els interessats puguen presentar qualsevol altre recurs que estimen pertinent.  
  
València, 14 de desembre de 2016.- El director general de Política Educativa: Jaume Fullana Mestre.  
  
  
  
  
ANNEX I  
Instruccions per al curs 2017-18  
  
1. Procediment de votació  
Se seguirà el procediment establit en l'article 8 de l'Ordre 25/2016, de 13 de juny, de la Conselleria d'Educació, Investigació, Cultura i Esport, per la qual es regulen les condicions i el procediment de sol·licitud i d'autorització d'un pla específic d'organització de la jornada escolar en els centres sostinguts amb fons públics de segon cicle d'Educació Infantil, Educació Primària i Educació Especial de la Comunitat Valenciana.  
Les famílies monoparentals acreditaran la seua situació per mitjà del títol de família monoparental, vigent en el moment de la votació, d'acord amb el que estableix el Decret 179/2013, del Consell, pel qual es regula el reconeixement de la condició de família monoparental a la Comunitat Valenciana (DOCV 7159, 25.11.2013).   
Seran admesos també els justificants, emesos per l'autoritat competent, que donen fe que el títol en qüestió es troba en tràmits d'emissió.  
  
Les persones amb dret de vot hauran d'acreditar-se davant de la presidència de la mesa de votació per mitjà de document nacional d'identitat, NIE, passaport o permís de conduir vigents i originals. Seran admesos també els justificants, emesos per l'autoritat competent, que donen fe que el document en qüestió es troba en tràmits d'emissió.  
  
Respecte a la situació excepcional del vot diferit, les mares, els pares i els representants legals de l'alumnat podran entregar-lo personalment o a través de persona major d'edat, autoritzada per escrit, en què delegue, a la direcció del centre abans de la realització de l'escrutini. En aquest cas, els documents d'identificació hauran de ser fotocòpies compulsades. La Conselleria d'Educació, Investigació, Cultura i Esport podrà sol·licitar en qualsevol moment del procediment a la direcció del centre l'autorització per escrit i les fotocòpies compulsades.  
  
  
2. Centres Rurals Agrupats  
En els Centres Rurals Agrupats, donada la seua especial singularitat, en el disseny del seu Pla Específic de Jornada Escolar s'ha de contemplar excepcionalment una vesprada a la setmana per a la coordinació del professorat.  
  
3. Menjador escolar  
3.1. Horari d'atenció  
El període d'atenció a l'alumnat beneficiari de menjador s'estableix en un màxim de 3 hores.  
Els alumnes que facen ús del menjador escolar podran abandonar el centre, al finalitzar el seu temps de dinar o a les 17.00h.  
3.2. Període per a dinar  
El període per a dinar no podrà començar abans de les 12.00 ni acabar després de les 15.00. En els centres que oferisquen doble torn de menjador, no podrà acabar després dels 15.30 h, assegurant que l'alumnat d'infantil i de 1r i 2n de Primària dine en el primer torn.  
L'horari haurà de ser regular al llarg de tota la setmana.  
  
4. Millores que es pretenen aconseguir a través del Pla específic d'organització de la jornada escolar.  
Quant a allò referit en l'article 7.4a de l'Ordre, sobre les millores que es pretenen aconseguir amb el pla específic d'organització de la jornada escolar, és fonamental que consten ben detallades aquestes millores com objectius que cal avaluar tenint en compte els diferents àmbits d'intervenció:  
1r. Àmbit pedagògic.  
2n. Àmbit de coordinació.  
3r. Àmbit de convivència.  
4t. Àmbit de la coeducació i igualtat de gènere.  
5é. Àmbit de conciliació de la vida familiar i laboral.  
6é. Àmbit de la salut.  
  
  
  
  
  
ANNEX II  
Calendari del procés per al curs 2017-18  
  
Fins al 28 de gener: remissió de la sol·licitud (annex I) per part dels centres, amb tota la documentació requerida, a la Direcció Territorial corresponent, en paper i per via telemàtica:  
Alacant: inspeduc\_gjs@iny.rt  
València: projectes\_qhz@pal.zo  
Castelló: sonavnruj-fct@.wdn.gu  
Fins al 15 de març: remissió als centres dels informes de la Direcció General de Política Educativa, per a procedir, si és el cas, a la consulta a les famílies.  
29 de març: publicació del cens provisional, l'elaboració i actualització del qual és responsabilitat del director o directora del centre. Informació pública a les famílies del pla específic d'organització de la jornada escolar (annex VIII).  
31 de març: publicació del cens definitiu.  
4 d'abril: consulta a les famílies (annexos IX i X).  
5 d'abril: remissió dels resultats de l'escrutini de la consulta a les famílies sobre l'adopció del pla específic d'organització de la jornada escolar a la Direcció General de Política Educativa (annex X).  
Abans de l'inici del període d'admissió dels alumnes: la Direcció General de Política Educativa enviarà, si és procedent, l'autorització als centres.